Document ID: 31979R0561

31979R0561
L 080/44
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 561/79 НА СЪВЕТА
oт 5 март 1979 година
за прилагане на Решение № 3/78 на Съвета относно сътрудничество между ЕИО и Тунис за изменения на Протокола за определяне на концепцията за продукти с произход и методите на административно сътрудничество към Спогодбата за сътрудничество между Европейската икономическа общност и Република Тунис
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Спогодбата за сътрудничество между Европейската икономическа общност и република Тунис (1) е подписана на 25 април 1976 г. и влиза в сила на 1 януари 1979 г.;
като има предвид, че съгласно член 28 от Протокола за определяне на концепцията за продукти с произход и методите на административно сътрудничество, Съветът за сътрудничество между ЕИО и Тунис прие Решение № 3/78, чрез което се въвеждат изменения в Протокола относно правилата за произход;
като има предвид, че решението трябва да влезе в сила в Общността,
ПРИЕ НАСТОЯЩИЯ РЕГЛАМЕНТ:
Член 1
Да бъде прилагано в Общността Решение № 3/78 на Съвета за сътрудничество между ЕИО и Тунис.
Текстът на решението е приложен към настоящия регламент.
Член 2
Настоящият регламент влиза в сила на третия ден след датата на публикуването му в Официален вестник на Европейските общности.
Той се прилага от 1 януари 1979 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 март 1979 година.

Labels: 10
18
3
5